范廣

范廣（），遼東人，明朝軍事將領。

生平
正統年間，嗣世職為寧元衛指揮僉事，進指揮使。正統十四年（1449年），因功遷遼東都指揮僉事。土木之變後，廷議舉將材，兵部尚書于謙舉薦范廣，升為都督僉事，充左副總兵，輔助石亨。京師保衛戰時，范廣率先躍馬陷陣，部下均跟隨其殺敵，勇氣百倍。其率眾直追至紫荊關。後升為進都督同知，出守懷來，後被召還。景泰元年（1450年），協助協理統領京師大營，并擔任總兵官，偕同右副都御史羅通督兵巡哨，駐居庸關外。數月後返回京師，輔佐石亨提督團營軍馬。後批評石亨部下貪縱，被石亨中傷免職，僅領毅勇一營。之後范廣又與都督張軏不能相容，明英宗復辟後，石亨誣陷范廣是于謙黨羽，謀立外藩，被下罪論死，子范升戍廣西，籍其家，妻孥第宅賜降丁。成化初年，廷臣稱冤，方平反《明史》（卷173）：“范廣，遼東人。正統中嗣世職，為寧元衛指揮僉事，進指揮使。十四年，積功遷遼東都指揮僉事。廣精騎射，驍勇絕倫。英宗北狩，廷議舉將材，尚書于謙薦廣。擢都督僉事，充左副總兵，為石亨副。也先犯京師，廣躍馬陷陣，部下從之，勇氣百倍。寇退，又追敗之紫荊關。錄功，命實授。俄進都督同知，出守懷來。尋召還。景泰元年二月，亨出巡邊。時都督衛穎統大營，命廣協理。三月，寇犯宣府。敕兵部會諸營將遴選將材，僉舉廣。命充總兵官偕都御史羅通督兵巡哨，駐居庸關外。數月還京，副石亨提督團營軍馬。亨所為不法，其部曲多貪縱，廣數以為言。亨銜之，譖罷廣，止領毅勇一營。廣又與都督張軏不相能。及英宗復辟，亨、軏恃「奪門」功，誣廣黨附于謙，謀立外藩，遂下獄論死。子升戍廣西，籍其家，以妻孥第宅賜瓦剌。明年春，軏早朝還，途中為拱揖狀。左右怪問之，曰：「范廣過也。」遂得疾不能睡，痛楚月餘而死。成化初，廷臣訟廣冤。命子升乃襲世職。廣性剛果。每臨陣，身先士卒，未嘗敗衄。一時諸將盡出其下，最為于謙所信任，以故為儕輩所忌。”。

参考文献

G
Category:明朝都督同知
Category:明朝總兵官